पुलिस कांस्टेबल भर्ती परीक्षा में नकल कराने के मामले में एसओजी ने जयपुर के बाद भरतपुर में भी एक नई गैंग का पर्दाफाश किया था. एसओजी ने नई गैंग के सरगनाओं की धरपकड़ के लिए प्रदेश के कई इलाकों में ताबड़तोड़ छापे की कार्रवाई की और फिर राजस्थान पुलिस मुख्यालय के नेतृत्व में चलाए जा रहे विशेष ऑपरेशन में कई और खुलासे हुए. भरतपुर से संचालित होने वाली इस गैंग का नेटवर्क राजस्थान सहित पूरे देश में फैला हुआ था. गैंग संचालक प्रतियोगी परीक्षाओं में फर्जी अभ्यर्थी बिठाकर वास्तविक अभ्यर्थियों से पांच से दस लाख रुपए की रकम ऐंठते थे.